అకాల వర్షాలు: వేల ఎకరాల పంటనష్టం, 17మందిమృతి | Rains: crops damaged in several district, 17 dead - Telugu Oneindia
| Published: Sunday, February 17, 2013, 9:31 [IST]
హైదరాబాద్: అకాల వర్షాల కారణంగా రాష్ట్రంలో దాదాపు యాభై వేల హెక్టార్ల పంట నీట మునగగా, 17 మంది మృతి చెందారు. అకాల వర్షాలు, వడగళ్లతో పంటలు నీట మునగడంతో రైతులు ఆందోళన చెందుతున్నారు. పలు మార్కెట్ యార్డుల్లో పత్తి, మిర్చి, పసుపు తడిసిపోయాయి. తీవ్రమైన నష్టం సంభవించింది. తెలంగాణలోని నాలుగు జిల్లాల్లో దాదాపు ఇరవై వేల హెక్టార్ల పంట నష్టం సంభవించింది.
కరీంనగర్‌లో అత్యధికంగా 10 సెంటిమీటర్ల వర్షం కురిసింది. ప్రకాశం జిల్లాలో పొగాకు, శనగ, పత్తి పంట నీట మునిగి రైతులకు తీవ్ర నష్టాన్ని మిగిల్చాయి. పశ్చిమ గోదావరి జిల్లాలోనూ ఇదే పరిస్థితి. పిడుగులు, కరెంటు షాకులతో పదిహేడు మంది మృతి చెందారు. ఇప్పుడిప్పుడే కాస్తున్న మామిడి పిందెలు రాలిపోయాయి. ఈ ఆకాల వర్షాల కారణంగా తెలంగాణ జిల్లాల్లో ఎక్కవగా నష్టం జరిగింది. మార్కట్ యార్డుల్లో పంటలు తడిసి ముద్దవడమే కాకుండా పలుచోట్ల నీటిలో కొట్టుకుపోయాయి.
రైతు దశ తిప్పాల్సిన పొద్దుతిరుగుడు మొక్కలు ఎవరో మెలితిప్పినట్లుగా నేలనుకరిచాయి. పంట చేతికి వచ్చే సమయంలో వర్షం కురిసి రైతుకు తీవ్ర నష్టాన్ని, ఆవేదనను మిగిల్చింది. 17 జిల్లాల్లో శనివారం వర్షాలు కురిశాయి. కేవలం నాలుగు జిల్లాల్లోనే 20 వేల హెక్టార్లలో పంట దెబ్బతింది. ఇది ప్రాథమిక అంచనా మాత్రమే. వర్షాల కారణంగా నిజామాబాద్‌, గుంటూరు, అదిలాబాద్, కరీంనగర్, వరంగల్ తదితర జిల్లాల్లో పిడుగుపాటుకు, కరెంటు షాకుకు 17 మంది చనిపోయారు. పలు జిల్లాల్లో ఇళ్లు పూర్తిగా, పాక్షికంగా ధ్వంసమయ్యాయి.
కిరణ్ సమీక్ష
అకాల వర్షంతో జరిగిన విధ్వంసంపై ఢిల్లీలో ఉన్న ముఖ్యమంత్రి ఎప్పటికప్పుడు ఆరా తీశారు. ఉన్నతాధికారులతో సమీక్షించి సహాయ చర్యలు తీసుకోవాల్సిందిగా ఆదేశించారు. నంట నష్టంపై అధికారులు అప్పటికప్పుడు ఢిల్లీలోని సీఎంకు ఒక నివేదిక పంపించారు. పంట నష్టంపై వెంటనే మండల వ్యవసాయాధికారులతో సర్వే జరిపించి అంచనాలు రూపొందించాలని వ్యవసాయ శాఖ మంత్రి కన్నా లక్ష్మీనారాయణ ఆదేశించారు.
akaala varshaalu: vela ekaraala pantanashtam, 17mandimruti | Rains: crops damaged in several district, 17 dead - Telugu Oneindia
| Published: Sunday, February 17, 2013, 9:31 [IST]
hyderabad: akaala varshaala kaaranamgaa rashtramlo daadaapu yabhai vela hectarla panta neeta munagagaa, 17 mandi mruti chendaaru. akaala varshaalu, vadagallatho pantalu neeta munagadamtho raitulu aandolana chendutunnaru. palu market yaardullo patti, mirchi, pasupu tadisipoyayi. teevramaina nashtam sambhavinchindi. telangaanaloni naalugu jillaallo daadaapu iravai vela hectarla panta nashtam sambhavinchindi.
kareemnagarelo atyadhikamgaa 10 centimeterla varsham kurisindi. prakaasam jillaalo pogaaku, sanaga, patti panta neeta munigi raitulaku teevra nashtaanni migilchayi. paschima godavari jillaaloonuu ide paristhiti. pidugulu, karentu shakulato padihedu mandi mruti chendaaru. ippudippude kaastunna mamidi pindelu ralipoyayi. ee aakaala varshaala kaaranamgaa telamgaana jillaallo ekkavagaa nashtam jarigindi. marcat yaardullo pantalu tadisi muddavadame kakunda paluchotla neetilo kottukupoyayi.
raitu dasha tippaalsina poddutirugudu mokkalu evaro melitippinatlugaa neelanukarichaayi. panta chetiki vache samayamlo varsham kurisi raituku teevra nashtaanni, aavedananu migilchindi. 17 jillaallo sanivaaram varshaalu kurisai. kevalam naalugu jillallone 20 vela hectarlalo panta debbatindi. idhi praathamika anchana matrame. varshaala kaaranamgaa nijamabadi, gunturu, adilabad, karinnagar, varangal taditara jillaallo pidugupaatuku, karentu shakuku 17 mandi chanipoyaru. palu jillaallo illu puurtigaa, paakshikamgaa dhvamsamayyaayi.
kiran sameeksha
akaala varshamtho jarigina vidhvamsampai dhilleelo unna mukhyamantri eppatikappudu aaraa teesaaru. unnataadhikaarulato sameekshinchi sahaya charyalu teesukovaalsindigaa aadesinchaaru. nanta nashtampai adhikaarulu appatikappudu dhilleelooni cmcu oka nivedika pampinchaaru. panta nashtampai ventane mandala vyavasaayaadhikaarulatho sarve jaripinchi anchanaalu roopondinchaalani vyavasaaya saakha mantri kanna lakshminarayana aadesinchaaru.